Komission päätös N:o 2854/72/EHTY, tehty 29 päivänä joulukuuta 1972, hiilialan yritysten mahdollisuudesta lykätä maksua koskevien määrien maksamista



Virallinen lehti nro L 299 , 31/12/1972 s. 0017 - 0018

Suomenk. erityispainos Alue 1 Nide 1 s. 0100

Tanskank. erityispainos: Sarja I Alue 1972(31.12)L291 s. 0071

Ruotsink. erityispainos Alue 1 Nide 1 s. 0100

Englannink. erityispainos: Sarja I Alue 1972(30-31.12) s. 0099

Espanjank. erityispainos: Luku 01 Nide 1 s. 0184

Portugalink. erityispainos: Luku 01 Nide 1 s. 0184



KOMISSION PÄÄTÖS N:o 2854/72/EHTY, tehty 29 päivänä joulukuuta 1972, hiilialan yritysten mahdollisuudesta lykätä maksua koskevien määrien maksamista EUROOPAN YHTEISÖJEN KOMISSIO, joka ottaa huomioon Euroopan hiili- ja teräsyhteisön perustamissopimuksen ja erityisesti sen 49 ja 50 artiklan, sekä katsoo, että hiilialan yrityksillä on vakavia menekkiin liittyviä vaikeuksia, minkä vuoksi kivihiilen, kivihiilikoksin ja kivihiilipuristeiden varastot ovat kasvaneet poikkeuksellisen paljon useilla yhteisön kivihiilikentillä, maksujen määräytymisperustetta ja kantamista koskevista edellytyksistä tehdyn päätöksen N:o 2/52, sellaisena kuin se on täydennettynä päätöksellä N:o 4/59 (), 4 a artiklassa esitetyn periaatteen mukaisesti on tarpeen määrätä niiden yritysten, jota asia koskee, mahdollisuudesta lykätä maksua koskevien määrien maksamista varastoitujen tonnistojen mukaisesti, kunnes nämä saadaan liikkeelle varastosta, tällaisen järjestelmän soveltamiseksi yritysten on ilmoitettava varastoidut tonnistot; jos maksamisen lykkäämiseen oikeuden saanut yritys ei myöhemmin edelleen toimita tietoja varastojen kehityksestä, sen on katsottava saaneen varastoidut tonnistot liikkeelle, tavanomaiset varastot voidaan arvioida kolmeen prosenttiin verotettavasta kuukausituotannosta ja maksujen maksamisen lykkäämistä on siten sovellettava varastoituihin määrin, jotka ovat suurempia kuin kyseinen prosentuaalinen osuus kuukausittain toteutetusta tuotannosta, ja heti kun varastoidut määrät saadaan liikkeelle, ne olisi pisimpään varastoiduista määristä aloittaen poistettava määristä, joiden osalta maksamisen lykkäystä on myönnetty, ottaen huomioon varastointihetkellä voimassa olevan asteikon, ON PÄÄTTÄNYT SEURAAVAA: 1 artikla 1. Kunnes toisin määrätään, hiilialan yritykset voivat pyynnöstä lykätä verotettavaa ja 31 päivän joulukuuta 1972 jälkeen varastoitua tuotantoaan koskevan maksun maksamista siltä osin kuin varastoidut määrät ovat yli kolme prosenttia niiden verotettavasta kuukausituotannosta. Varastoitujen määrien vahvistamisessa otetaan huomioon kivihiili ja kivihiilipuristeet pohjasakkoja lukuun ottamatta. Kivihiilikoksi muunnetaan sitä vastaavaksi kivihiileksi suhteessa 1:1,33. 2. Korkoa ei kanneta määrien, joiden maksamista on lykätty, erääntymistä edeltävältä ajalta. 2 artikla Kun varastoidut määrät saadaan liikkeelle, näitä määriä koskevan maksun määrä maksetaan seuraavan kuukauden 25 päivänä ja näin jatketaan niin kauan kuin lykättyjä maksun määriä on varastoitujen määrien osalta jäljellä. 3 artikla 1. Pyynnöt 31 päivän joulukuuta 1972 jälkeen varastoitua tuotantoa koskevan maksun maksamisen lykkäämisestä on toimitettava maksutoimistoon kunkin kuukauden 20 päivänä edellisen kuukauden osalta ja ensimmäisen kerran 20 päivänä helmikuuta 1973. Näissä pyynnöissä on ilmoitettava: - varastossa olleet määrät edellisen kuukauden viimeisenä päivänä, - varastossa olleet määrät viimeistä edellisen kuukauden viimeisenä päivänä. 2. Yrityksellä on oikeus vähentää se määrä, jonka maksamisen lykkäämistä se pyytää, maksun osalta saman kuukauden 25 päivänä sen maksettavaksi tulevasta summasta. 4 artikla 1. Niin kauan kuin maksua koskevien summien maksamista lykätään tämän päätöksen nojalla, yrityksen on ilmoitettava kunkin kuukauden 20 päivänä maksutoimistoon varastossa olleet määrät edellisen kuukauden viimeisenä päivänä. 2. Tällaisten ilmoitusten puuttuessa komissio voi edellä 2 artiklan mukaisesti katsoa, että varastoidut tonnistot on saatu liikkeelle. 5 artikla Virheelliset ilmoitukset antavat aiheen perustamissopimuksen 47 artiklan kolmannessa kohdassa tarkoitettujen rangaistuskeinojen soveltamiselle. 6 artikla Tämä päätös tulee voimaan 1 päivänä tammikuuta 1973. Tämä päätös on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 29 päivänä joulukuuta 1972. Komission puolesta Puheenjohtaja S. L. MANSHOLT () EYVL N:o 5, 27.1.1959, s. 108/59